પોલીસ કમિશનર સતીશ શર્માએ વ્યાજખોરો સામે પાસાનું શસ્ત્ર ઉગામવાનું શરુ કર્યું છે. વ્યાજખોરી માટે ત્રાસ આપવાના એક કિસ્સામાં ફાયનાન્સર શિવલાલ હસમુખ શાહ (ઉ.વ.૫૧, રહે, મરૂઘર રેસિડેન્સી, ગ્રિનસિટી, અડાજણ)ની પાસા હેઠળ ધરપકડ કરી મધ્યસ્થ જેલ રાજકોટ ખાતે મોકલી આપ્યો હતો. શિવલાલ શાહ ઉમરા વિસ્તારમાં વ્યાજથી પૈસા આપતો હતો. પૈસા પરત મળી ગયા હોવા છતાંયે ધાક-ધમકીથી વધુ પૈસા પડાવવામાં તથા વિશ્વાસઘાત કરવાના ગુનામાં પકડાયો હતો.